CELEX: 32000R0790
Language: el
Date: 2000-04-14 00:00:00
Title: Κανονισμός (ΕΚ) αριθ. 790/2000 της Επιτροπής, της 14ης Απριλίου 2000, σχετικά με τον καθορισμό του κανόνα εμπορίας για τις τομάτες

Avis juridique important

|

32000R0790

Κανονισμός (ΕΚ) αριθ. 790/2000 της Επιτροπής, της 14ης Απριλίου 2000, σχετικά με τον καθορισμό του κανόνα εμπορίας για τις τομάτες  

Επίσημη Εφημερίδα αριθ. L 095 της 15/04/2000 σ. 0024 - 0029

Κανονισμός (ΕΚ) αριθ. 790/2000 της Επιτροπήςτης 14ης Απριλίου 2000σχετικά με τον καθορισμό του κανόνα εμπορίας για τις τομάτεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Οι τομάτες αναφέρονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να θεσπισθούν προδιαγραφές. Ο κανονισμός (ΕΟΚ) αριθ. 778/83 της Επιτροπής, της 30ής Μαρτίου 1983, που καθορίζει τους κανόνες ποιότητας για τις τομάτες(3), όπως τροποποιήθηκε τελευταία από τον κανονισμό (ΕΚ) αριθ. 2522/97(4), υπέστη πολλαπλές τροποποιήσεις και δεν εξασφαλίζει πλέον νομική σαφήνεια.(2) Είναι επομένως αναγκαίο να γίνει ανασύνταξη του εν λόγω κανονισμού και να καταργηθεί ο κανονισμός (ΕΟΚ) αριθ. 778/83. Προς τούτο πρέπει, για λόγους διαφάνειας στη διεθνή αγορά, να ληφθεί υπόψη ο κανόνας που συνιστά για τις τομάτες η ομάδα εργασίας για την τυποποίηση των αλλοιώσιμων προϊόντων και για τη βελτίωση της ποιότητας της οικονομικής επιτροπής των Ηνωμένων Εθνών για την Ευρώπη (ΟΕΕ/ΟΗΕ).(3) Είναι εξάλλου σκόπιμο να διευκρινισθεί ότι οι τομάτες "cerises" (συμπεριλαμβανομένων και των τοματών "coctail") αποτελούν ένα τέταρτο εμπορικό τύπο διαφορετικό από τους τρεις (τομάτες στρογγυλές, επιμήκεις και με ραβδώσεις) που διακρίνονται μέχρι σήμερα και να καθορισθούν αναλυτικά οι διάφοροι τρόποι παρουσίασης που είναι αποδεκτοί στην αγορά για τις τομάτες. Εξάλλου, η εξέλιξη της αγοράς της νωπής τομάτας εξαρτάται από την οργανοληπτική ποιότητα του προϊόντος αυτού, η οποία, ιδίως στο στάδιο της λιανικής πώλησης, χαρακτηρίζεται από μεγάλη μεταβλητότητα. Πρέπει να δοθεί η δυνατότητα στον κλάδο να εμφανίζει στα κιβώτια ελάχιστες ή μέγιστες ενδείξεις σχετικά με βασικά κριτήρια ωριμότητας, και τούτο με στόχο να δοθεί η δυνατότητα στον καταναλωτή να επιλέγει με βάση τα κριτήρια οργανοληπτικής ποιότητας που προτιμά.(4) Η εφαρμογή των προδιαγραφών αυτών πρέπει να έχει ως αποτέλεσμα τον αποκλεισμό από την αγορά των προϊόντων μη ικανοποιητικής ποιότητας, τον προσανατολισμό της παραγωγής κατά τρόπο που να ικανοποιούνται οι απαιτήσεις των καταναλωτών και τη διευκόλυνση των εμπορικών σχέσεων με βάση το θεμιτό ανταγωνισμό συμβάλλοντας κατ' αυτό τον τρόπο στη βελτίωση της αποδοτικότητας της παραγωγής.(5) Οι προδιαγραφές εφαρμόζονται σε όλα τα στάδια εμπορίας. Η μεταφορά σε μεγάλη απόσταση, η αποθεματοποίηση ορισμένης διάρκειας ή οι διάφοροι χειρισμοί, στους οποίους υποβάλλονται τα προϊόντα, μπορούν να προκαλέσουν ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στο γεγονός ότι είναι σε μικρό ή μεγάλο βαθμό αλλοιώσιμα. Πρέπει να ληφθούν υπόψη οι αλλοιώσεις αυτές κατά την εφαρμογή των προδιαγραφών στα στάδια εμπορίας που ακολουθούν το στάδιο της αποστολής. Δεδομένου ότι για τα προϊόντα της κατηγορίας "Extra" η διαλογή και η συσκευασία γίνονται με ιδιαίτερη φροντίδα, πρέπει να λαμβάνεται υπόψη, για τα προϊόντα αυτά, μόνον η μείωση της νωπότητας και της σπαργής τους.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανόνας εμπορίας, ο οποίος εφαρμόζεται στις τομάτες που υπάγονται στον κωδικό ΣΟ 0702 00 00, αναφέρεται στο παράρτημα.Ο κανόνας αυτός εφαρμόζεται σε όλα τα στάδια της εμπορίας, σύμφωνα με τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που ακολουθούν το στάδιο της αποστολής, τα προϊόντα μπορούν να παρουσιάζουν σε σχέση με τις επιταγές των προδιαγραφών:- ελαφρά μείωση της νωπότητας και της σπαργής,- για τα προϊόντα που δεν κατατάσσονται στην κατηγορία "Extra", ελαφρές αλλοιώσεις που οφείλονται στη βιολογική εξέλιξη και στο γεγονός ότι είναι σε μικρό ή μεγάλο βαθμό αλλοιώσιμα.Άρθρο 2Ο κανονισμός (ΕΟΚ) αριθ. 778/83 καταργείται.Άρθρο 3Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του τρίτου μήνα που ακολουθεί το μήνα έναρξης ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 14 Απριλίου 2000.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 160 της 26.6.1999, σ. 80.(3) ΕΕ L 86 της 31.3.1983, σ. 14.(4) ΕΕ L 346 της 17.12.1997, σ. 44.ΠΑΡΑΡΤΗΜΑΚΑΝΟΝΑΣ ΓΙΑ ΤΙΣ ΤΟΜΑΤΕΣI. ΟΡΙΣΜΟΣ ΤΟΥ ΠΡΟΪΟΝΤΟΣΟ παρών κανόνας εφαρμόζεται στις τομάτες των ποικιλιών (cultivars) οι οποίες προέρχονται από το Lycopersicon lycopercum (L.) Karsten ex Farw./Lycopersicon esculentum Mill. και προορίζονται να διατεθούν νωπές στον καταναλωτή, εκτός από τις τομάτες που προορίζονται για βιομηχανική μεταποίηση.Διακρίνονται τέσσερις εμπορικοί τύποι τομάτας:- "στρογγυλές",- "με ραβδώσεις",- "επιμήκεις",- τομάτες "cerises" (συμπεριλαμβανομένων και των τοματών "coctail").II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΣκοπός του κανόνα είναι να προσδιορίσει τις απαιτήσεις ποιότητας για τις τομάτες μετά την τυποποίηση και συσκευασία.Α. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των αποδεκτών ορίων ανοχής, οι τομάτες πρέπει να είναι:- ακέρειες,- υγιείς· αποκλείονται τα προϊόντα που έχουν σαπίσει ή έχουν υποστεί αλλοιώσεις τέτοιες που να τις καθιστούν ακατάλληλα για κατανάλωση,- καθαρές, πρακτικά απαλλαγμένες από ορατές ξένες ύλες,- φρέσκες,- πρακτικά απαλλαγμένες από παράσιτα,- να μην έχουν στην πράξη προσβολές παρασίτων,- απαλλαγμένες από μη φυσιολογική εξωτερική υγρασία,- απαλλαγμένες από ξένη οσμή ή/και γεύση.Όσον αφορά τις τομάτες που προσφύονται σε στέλεχος ("τομάτες σε βότρυς"), τα στελέχη πρέπει να είναι φρέσκα, υγιή, καθαρά και απαλλαγμένα από φύλλα και από κάθε ορατή ξένη ύλη.Οι τομάτες πρέπει να παρουσιάζουν ανάπτυξη και κατάσταση τέτοια ώστε να τους επιτρέπουν:- να αντέχουν στη μεταφορά και στη μεταχείριση, και- να φθάσουν στον προορισμό τους σε ικανοποιητική κατάσταση.Β. ΤαξινόμησηΟι τομάτες ταξινομούνται σε τρεις κατηγορίες που ορίζονται ακολούθως.i) Κατηγορία ExtraΟι τομάτες που ταξινομούνται στην κατηγορία αυτή πρέπει να είναι ανώτερης ποιότητας. Πρέπει να έχουν συνεκτική σάρκα και να παρουσιάζουν σχήμα, εμφάνιση και ανάπτυξη χαρακτηριστικές της ποικιλίας τους.Ο χρωματισμός τους, σε σχέση με την κατάσταση ωρίμανσης, πρέπει να είναι τέτοιος ώστε να ανταποκρίνονται στις απαιτήσεις του τελευταίου εδαφίου του ανωτέρω στοιχείου Α.Οι τομάτες πρέπει να είναι απαλλαγμένες από πράσινο χρωματισμό στη ζώνη που βρίσκεται στη βάση του ποδίσκου και από άλλα ελαττώματα, εκτός από πολύ ελαφρές αλλοιώσεις στην επιφάνεια του φλοιού, υπό τον όρο ότι αυτές δεν επηρεάζουν ούτε την ποιότητα και τη γενική εμφάνιση του προϊόντος ούτε τη διατήρησή του και την εμφάνισή του στη συσκευασία.ii) Κατηγορία ΙΟι τομάτες που ταξινομούνται στην κατηγορία αυτή πρέπει να είναι καλής ποιότητας. Πρέπει να είναι επαρκώς συνεκτικές και να παρουσιάζουν τα χαρακτηριστικά που αντιστοιχούν στην ποικιλία τους.Πρέπει να είναι απαλλαγμένες από σκασίματα και από εμφανή πράσινο χρωματισμό στη ζώνη που βρίσκεται στη βάση του ποδίσκου. Μπορούν ωστόσο να φέρουν ελαφρά ελαττώματα, υπό τον όρο ότι αυτά δεν βλάπτουν τη γενική εμφάνιση του προϊόντος, την ποιότητά του, τη διατηρησιμότητά του και την παρουσίασή του στη συσκευασία:- ελαφρό ελάττωμα του σχήματος και του μεγέθους,- ελαφρό ελάττωμα του χρωματισμού,- ελαφρά ελαττώματα του φλοιού,- πολύ ελαφρούς μώλωπες.Εξάλλου, οι τομάτες "με ραβδώσεις" μπορούν να παρουσιάζουν:- επουλωμένα σκασίματα μεγίστου μήκους 1 cm,- μη υπερβολικά εξογκώματα,- μικρό μη φελλώδη ομφαλό,- φελλώδεις ουλές ομφαλοειδούς σχήματος στο σημείο της θυλακίδος, η συνολική επιφάνεια των οποίων δεν πρέπει να υπερβαίνει το 1 cm2,- λεπτή θυλακιδική ουλή επιμήκη (ομοιάζουσα με ραφή), της οποίας το μήκος δεν πρέπει να υπερβαίνει τα δύο τρίτα της μέγιστης διαμέτρου του καρπού.iii) Κατηγορία ΙΙΗ κατηγορία αυτή περιλαμβάνει τις τομάτες που δεν μπορούν να ταξινομηθούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που ορίζονται παραπάνω.Πρέπει να είναι αρκετά συνεκτικές (αλλά ελαφρώς λιγότερο από εκείνες που κατατάσσονται στην κατηγορία Ι) και δεν πρέπει να παρουσιάζουν μη επουλωμένα σκασίματα.Οι τομάτες αυτές μπορούν να έχουν τα εξής ελαττώματα, υπό τον όρο ότι διατηρούν τα ουσιώδη χαρακτηριστικά ποιότητας, διατηρισιμότητας και εμφάνισης:- ελαττώματα σχήματος, μεγέθους και χρωματισμού,- ελαττώματα του φλοιού ή μώλωπες, με την επιφύλαξη ότι δεν βλάπτουν σοβαρά τον καρπό,- επουλωμένα σκασίματα, μεγίστου μήκους 3 cm.Εξάλλου οι τομάτες "με ραβδώσεις" μπορούν να παρουσιάζουν:- πιο χαρακτηριστικά εξογκώματα σε σύγριση με την κατηγορία Ι χωρίς να υπάρχει δυσμορφία,- ομφαλό,- φελλώδεις ουλές ομφαλοειδούς σχήματος στο σημείο της θυλακίδος, η συνολική επιφάνεια των οποίων δεν πρέπει να υπερβαίνει τα 2 cm2,- λεπτή θηλακιδική ουλή επιμήκη (ομοιάζουσα με ραφή).III. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΗ ταξινόμηση κατά μέγεθος ορίζεται από τη μέγιστη διάμετρο της ισημερινής τομής. Οι παρακάτω διατάξεις δεν εφαρμόζονται στις τομάτες "cerises".Α. Ελάχιστο μέγεθοςΤο ελάχιστο μέγεθος των τοματών που κατατάσσονται στις κατηγορίες "Extra", Ι και ΙΙ καθορίζεται σε:- 35 mm για τις "στρογγυλές" τομάτες και τις τομάτες "με ραβδώσεις",- 30 mm για τις "επιμήκεις" τομάτες.Β. Κλίμακα μεγέθουςΟι τομάτες ταξινομούνται σύμφωνα με την κλίμακα μεγέθους που ορίζεται ακολούθως:- 30 mm συμπεριλαμβανομένων έως 35 mm μη συμπεριλαμβανομένων(1),- 35 mm συμπεριλαμβανομένων έως 40 mm μη συμπεριλαμβανομένων,- 40 mm συμπεριλαμβανομένων έως 47 mm μη συμπεριλαμβανομένων,- 47 mm συμπεριλαμβανομένων έως 57 mm μη συμπεριλαμβανομένων,- 57 mm συμπεριλαμβανομένων έως 67 mm μη συμπεριλαμβανομένων,- 67 mm συμπεριλαμβανομένων έως 82 mm μη συμπεριλαμβανομένων,- 82 mm συμπεριλαμβανομένων έως 102 mm μη συμπεριλαμβανομένων,- 102 mm και άνω.Η τήρηση της κλίμακας μεγέθους είναι υποχρεωτική για τις τομάτες των κατηγοριών "Extra" και Ι.Η κλίμακα αυτή μεγέθους δεν εφαρμόζεται στις τομάτες που προσφύονται σε στέλεχος.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣΥπάρχουν αποδεκτά όρια ανοχής ποιότητας και μεγέθους σε κάθε μέσο συσκευασίας για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.Α. Ανοχές ποιότηταςi) Κατηγορία Extra- 5 % κατ' αριθμό ή κατά βάρος τοματών που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας Ι ή γίνονται, κατ' εξαίρεση, αποδεκτά στα όρια ανοχής της κατηγορίας αυτής.ii) Κατηγορία Ι- 10 % κατ' αριθμό ή κατά βάρος τοματών που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας ΙΙ ή γίνονται, κατ' εξαίρεση, αποδεκτά στα όρια ανοχής της κατηγορίας αυτής.- Για τις τομάτες που προσφύονται σε στέλεχος, κάθε μέσο συσκευασίας μπορεί να περιέχει 5 % κατ' αριθμό ή κατά βάρος τοματών χωρισμένων από το στέλεχος.iii) Κατηγορία ΙΙ- 10 % κατ' αριθμό ή κατά βάρος τοματών που δεν ανταποκρίνονται στα χαρακτηριστικά της κατηγορίας αυτής ούτε στα ελάχιστα χαρακτηριστικά, με εξαίρεση τα προϊόντα που έχουν προσβληθεί από σήψη, παρουσιάζουν εκτεταμένους μώλωπες ή υπέστησαν οποιαδήποτε άλλη αλλοίωση που τα καθιστά ακατάλληλα για κατανάλωση.- Για τις τομάτες που προσφύονται σε στέλεχος, κάθε μέσο συσκευασίας μπορεί να περιέχει 10 % κατ' αριθμό ή κατά βάρος τοματών χωρισμένων από το στέλεχος.Β. Ανοχές μεγέθουςΓια όλες τις κατηγορίες: 10 % κατ' αριθμό ή κατά βάρος τοματών που ανταποκρίνονται στο αμέσως κατώτερο ή/και ανώτερο από το αναγραφόμενο μέγεθος, με τουλάχιστον 33 mm για τις "στρογγυλές" ή "με ραβδώσεις" τομάτες και 28 mm για τις "επιμήκεις" τομάτες.V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενο κάθε κιβωτίου πρέπει να είναι ομοιογενές και να περιλαμβάνει μόνο τομάτες της αυτής προελεύσεως, ποικιλίας ή εμπορικού τύπου, ποιότητας και μεγέθους (στο μέτρο που, όσον αφορά το τελευταίο κριτήριο, επιβάλλεται ταξινόμηση κατά μέγεθος).Οι τομάτες που ταξινομούνται στις κατηγορίες "Extra" και Ι πρέπει να είναι στην πράξη ομοιογενείς σε ό,τι αφορά την ωριμότητα και το χρωματισμό. Επιπρόσθετα, για τις "επιμήκεις" τομάτες, το μήκος πρέπει να είναι ομοιόμορφο.Το εμφανές μέρος του περιεχομένου του κιβωτίου πρέπει να είναι αντιπροσωπευτικό του συνόλου.Β. ΣυσκευασίαΟι τομάτες πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.Τα υλικά που χρησιμοποιούνται στο εσωτερικό του κιβωτίου πρέπει να είναι καινούργια, καθαρά και ύλης τέτοιας που να μην προκαλεί στα προϊόντα εσωτερικές και εξωτερικές αλλοιώσεις. Η χρησιμοποίηση υλικών και κυρίως χάρτου ή σφραγίδων που περιλαμβάνουν εμπορικές ενδείξεις επιτρέπεται υπό τον όρο ότι η εκτύπωση ή η σήμανση της ετικέτας πραγματοποιείται με μελάνη ή κόλλα που δεν είναι τοξικές.Τα κιβώτια πρέπει να είναι απαλλαγμένα από κάθε ξένο σώμα.Γ. ΠαρουσίασηΗ παρουσίαση των τοματών μπορεί να γίνεται ως εξής:i) υπό μορφή μεμονωμένων καρπών, με ή χωρίς κάλυκα και βραχύ στέλεχος·ii) υπό μορφή τοματών που προσφύονται σε στέλεχος ("τομάτες σε βότρυς"), δηλαδή με παρουσίαση των τοματών σε πλήρεις ταξιανθίες ή σε μέρη ταξιανθιών, εφόσον κάθε ταξιανθία ή μέρος αυτής περιλαμβάνει τουλάχιστον τον ακόλουθο αριθμό καρπών:- 3 καρπούς (2 καρπούς προσυσκευασμένους)ή- εάν πρόκειται για τομάτες "cerises" που προσφύονται σε στέλεχος, 6 καρπούς (4 καρπούς προσυσκευασμένους).VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗΚάθε μέσο συσκευασίας πρέπει να φέρει με χαρακτήρες που βρίσκονται στην ίδια πλευρά, και οι οποίοι είναι ευανάγνωστοι, ανεξίτηλοι και ορατοί εξωτερικά τις ακόλουθες ενδείξεις.Α. Στοιχεία ταυτότητα του εμπορεύματοςΣυσκευαστής ή/και αποστολέας: Ονοματεπώνυμο και διεύθυνση ή εμπορικό σήμα που χορηγείται ή αναγνωρίζεται από επίσημη υπηρεσία. Ωστόσο, όταν χρησιμοποιείται ένας κωδικός (συμβολική αναγνώριση), η ένδειξη "συσκευαστής ή/και αποστολέας (ή ισοδύναμη συντομογραφία)" πρέπει να αναφέρεται δίπλα στον κωδικό αυτό (συμβολική ανανγώριση).Β. Φύση του προϊόντος- "Τομάτες" ή "Τομάτες σε βότρυς" και εμπορικός τύπος, αν το περιεχόμενο δεν είναι ορατό εξωτερικά· οι ενδείξεις αυτές είναι υποχεωτικές σε όλες τις περιπτώσεις για το τύπο "cerises" (ή "coctail"), είτε προσφύονται σε στέλεχος είτε όχι.- Ονομασία της ποικιλίας (προαιρετικά).Γ. Προέλευση του προϊόντος- Χώρα προελεύσεως και, ενδεχομένως, ζώνη παραγωγής ή ονομασία εθνική, περιφερειακή ή τοπική.Δ. Εμπορικά χαρακτηριστικά- Κατηγορία.- Μέγεθος (σε περίπτωση ταξινομήσεως κατά μέγεθος), εκπεφρασμένο με την ελάχιστη και μέγιστη διάμετρο, ή ενδεχομένως ένδειξη "μη ταξινομημένες κατά μέγεθος".- Ελάχιστη περιεκτικότητα σε σάκχαρα, η οποία μετράται με διαθλασίμετρο και εκφράζεται σε τιμή Brix (προαιρετικά).Ε. Κρατικό σήμα ελέγχου (προαιρετικό).(1) Αποκλειστικά για τις "επιμήκεις" τομάτες.